Case ID: 1165735
Sentence 38: Birinci instansiya məhkəməsində məhkəmə iclasında şahid qismində dindirilmiş Şahid9 ifadə verərək göstərmişdir ki, 2017-ci ilin iyun ayından “xxxxxxxxxxx” ASC-nin X7 Ekvayrinq şöbəsinin müdiri vəzifəsində çalışır, şöbənin əsas işi Pos-terminallarla bağlı müştərilərin cəlb edilməsi və nağdsız ödəniş sisteminin genişləndirilməsindən ibarətdir; (050) ***-**-** saylı nömrə təxminən 5 ildir ki, istifadəsindədir; Rusiya Federasiyasının vətəndaşları Təqsirləndirilən şəxs1, X45, Ukrayna vətəndaşı Təqsirləndirilən şəxs2 və Stanislav adlı şəxsləri tanımır, sonuncularla hər hansı münasibəti olmamış, Rusiya Federasiyasının vətəndaşı X17 qiyabi olaraq bankın müştərisi “xxxxxxxx” MMC-nin direktoru kimi tanımış, 2018-ci ilin aprel ayında işlədiyi bank tərəfindən həmin şirkətə “Manual-Entry” funksiyasının aktiv edildiyi POS-terminal verilmiş, 2018-ci ilin 14 may tarixində “xxxxxxxx” MMC-nin POS-terminal vasitəsilə həyata keçirdiyi əməliyyatların “Fraud” (saxta) əməliyyatlar olduğu bank tərəfindən kart sahiblərindən daxil olmuş etiraz sorğuları (chargeback) əsasında müəyyən olunanda məsələnin araşdırılması üçün departament rəhbərliyi ona da göstəriş vermiş, o, şöbənin əməkdaşı Şahid10 və Bank kartları departamentinin əməkdaşı Orxan Məmmədov “xxxxxxxx” MMC-nin Bakı şəhəri, Ə.Rəcəbli küçəsində yerləşən ofisinə getmişlər, lakin ofisin yerləşdiyi binanın qeydiyyat bölməsindən onlara “xxxxxxxx” MMC-nin ofisinin bağlı olduğu və uzun müddətdir ki, oraya heç kimin gəlmədiyi bildirilmiş, onlar orada şirkətin hər hansı nümayəndəsini tapa bilməmiş və geri qayıtmışlar, istifadəsində olan nömrədən sənədlərdə şirkətin direktoru kimi əks olunmuş Aleksey Şipayevin istifadəsində olan (050) ***-**-** saylı nömrəyə zəng etmiş, danışıq zamanı cavab verən şəxsin rus dilində danışdığını eşitdikdə rus dilini zəif bildiyindən telefonu şöbənin əməkdaşı Şahid10 vermiş, Nicat həmin şəxslə danışdıqdan sonra ona həmin şəxsin nümayəndəsinin onlarla əlaqə saxlayacağını demiş, bu danışıqdan 5-10 dəqiqə sonra onun nömrəsinə +**********28 saylı nömrədən zəng gəlmiş, o, yenidən telefonu Nicata vermiş, Nicat həmin şəxslə qısa bir danışıq aparmış, danışığın məzmunu ilə maraqlandıqda Nicat telefonda danışan şəxsin “xxxxxxxx” MMC-nin adından ən qısa zamanda banka yaxınlaşacaqlarını dediyini bildirmiş, ancaq o, konkret olaraq +**********28 saylı nömrənin istifadəçisinin Təqsirləndirilən şəxs2 adlı şəxs olduğunu bilməmiş, həmin şəxsi tanımır.